**НАРОДНО ЧИТАЛИЩЕ “РАЗМЕТАНИЦА-1919”**

С.ГОЛЕМО СЕЛО,ОБЩ.БОБОВ ДОЛ

ОБЛ.КЮСТЕНДИЛ

**Годишен отчет за дейността на читалището за 2022г.**

Българските читалища като традиционни,самоуправляващи се местни организации,притежават изключителен потенциал за стимулиране на устойчиво регионално и местно развитие.Тяхната роля отива далеч отвъд изграждането и съхраняването на местната културна идентичност.Чрез многообразието от продукти,услуги и инициативи в сферата на културата,информацията,образованието,социализацията и гражданското общество,те се превръщат в изключителен фактор за изграждане на общество на знанието,фактор за развитие на даден регион,съдействаш за повишаване на качеството на живот на своите общности и граждани.

**ОСНОВНИ ЗАДАЧИ:**

-Да опазва културно-историческото наследство и националните традиции

-Да спомага изграждането на ценностната система у децата и младежите

-Да поддържа и обогатява материалната база

-Да разработва и реализира инициативи/проекти/ за общност,но и местно развитие,и финансиране на читалищната дейност

-Да подържа активно сътрудничество между читалищата на територията на общината и страната

-Обогатяване на библиотечния фонд чрез закупуване на нова литература,участия в проекти и дарения

**ДЕЙНОСТИ:**

**1 Библиотечна и информационна дейност**

През изтеклата 2022г. бяха регистрирани 100 читатели,общият брой на посещенията в библиотеката бяха 77,като 71 за дома,6 в читалнята.През отчетната година са раздадени 109 библиотечни документи.От тях 48 тома художествена литература,54 художествена за деца и 4 отраслова литература за деца.През годината за фонда на библиотеката са добавени 14 тома библиотечни документи,придобити чрез дарение.Отчислени библиотечни документи-няма.Така към 31.12.2022 г нашата библиотека разполага с 6514 тома библиотечни документи.

**2 Културно-масова работа**

Културно-масовата работа през годината беше насочена предимно към празници,бележити дати и чествания.Традиционни общоселски събор тази година се състоя и се сля с участието на ФТС”Магия” във фестивала в Трън-От Трън по-убаво нема,от където се върнаха с грамота и статуетка за отлично представяне.Всички инициативи в читалището се случват с активна взаимна работа с кметството и храма в селото,с помощта на самодейци доброволци и членове на НЧ като пример за екипна работа.

**3 Художествено-творческа дейност**

В читалището развиват своя талант над 10 деца и 18 жени възрастни.Ръководител на ФТС е Васил Василев,а на ДТС -Райна Ковачка-Иванова.Децата и жените от ТС имаха възможност да покажат своите умения оскъдно в концерта на 55 г.-град Бобов дол,Невестино-Струма пее,където завоюваха 1-то място,Долистово-събор на селото,в Коледния концерт към читалището,Шествието и Празничния водосвет за Коледа,съвместно с храм Св.Троица с.Големо село.

Танцовите състави се включиха и в традиционното ни -Хоро на мегдана.

Всяка една от групите или състави участваха заедно и поотделно в различни концерти,празници организирани от читалището-Кукери,Йордановден ,Трифон Зарезан,Баба Марта,Трети март,Първа пролет, Деня на Ботев и Левски,Празник на жената,Бабинден.Конкурси за -коледна украса,където спечелихме 2-ро място,-за мартеници,-рецитал.

Великден отбелязахме с конкурс за най-красиво яйце и най-красив козунак.

Клуб по Английски език за деца с ръководител Таня Станкева.Всички уроци минаваха в много забавления ,песни,танци и игри на английски език.

Гордеем се с нашите самодейци и не пропускаме да популяризираме техните успехи навсякъде,а те пък разнасят славата на читалището и селото с магична сила.

Не можем да пренебрегнем и работилницата “Труд и творчество”,благодарение на секретаря на читалището,децата изработват всички декори за различните мероприятия и концерти в читалището.Уроци по Шев и кройка,кулинария,а тази година ни предстоят още много интересни и поучителни уроци в тази работилничка.От тази година имаме и лятна занималня,в нея се обучават и забавляват деца на различна възраст.

През изминалата започна и голям ремонт в библиотеката и залата за репетиции.Подменена бе част от дограмата на библиотеката,имаме дарение на климатик за залата,дарение за ламинат в библиотеката от местни жители.Ремонтът продължава и до днес.

През 2022 г. читалището прегърна идеята на местен жител,а именно да се постави паметник на участвалите и загинали във 5-те войни големоселци,като сформира Инициативен комитет към читалището и даде ход на действията.

И не на последно място през 2022 г отпразнувахме 3-ти рожден ден на ФТС”Магия”

Без да мислим,че сме направили всичко възможно и сме постигнали изключителни резултати,можем спокойно да кажем,че в обикновените делници и празници работихме за хората,и че за постигане на още по-добри резултати,разчитаме на всички вас-министерство на културата,Общината,членовете на читалищното настоятелство,самодейците и доброволци.

01.02.2023г

Големо село